tomron87/hebrew-wikipedia-sentences-corpus huggingface dataset:
מצעד (2015)מיקום מצעד האלבומים האמריקאי (בילבורד 200)1 מצעד האלבומים הבריטי (OCC)18מצעד האלבומים האוסטרלי31מצעד האלבומים האוסטרי11מצעד האלבומים הקנדי (בילבורד)25מצעד האלבומים הצרפתי51מצעד האלבומים הגרמני3מצעד האלבומים האירי61מצעד האלבומים הניו זילנדי7מצעד האלבומים הסקוטי30מצעד האלבומים הספרדי74
Encalypta (בעברית: צנופית) הוא סוג של טחב עלים מהמשפחה Encalyptaceae.
סוג זה כולל 34 מינים, והוא נפוץ ברחבי העולם.
השם נגזר מהמילה היוונית kalyptos, שמשמעותה כיסוי, רעלה או מצנפת.
פרטים מהסוג צנופית גדלים בדרך כלל בכר צפוף.
מאפיין בולט של מין זה הוא העלים בעלי הבסיס הרחב יחסית.
השם צנופית נגזר מהמצנפת (Calyptra) המכסה את הקפסולה לכל אורכה, כיסוי מלא שכזה לא קיים בשום מין אחר בישראל.
Encalypta vulgaris (בעברית: צנופית מצויה) - מין נפוץ יחסית הגדל בישראל בעיקר בהרי יהודה, בגוש הר מירון ובצפון הגולן.
הזיף (Setae) בבסיס הקפסולה ארוך מ-7 מ"מ, הפרטים יוצרים כרים גדולים ובולטים.
Encalypta rhaptocarpa - מין נדיר יחסית הגדל בישראל בהרי יהודה ובהר הנגב ברום של מעל 900 מטר.
הזיף במין זה קצר יותר (פחות מ-4 מ"מ), הפרטים יוצרים כר שטוח וקטן יחסית.
Emotions (בעברית: רגשות) הוא שיר של הזמרת מריה קארי מתוך אלבומה השני Emotions.
השיר יצא כסינגל הראשון מתוך האלבום ב-13 באוגוסט 1991. הוא נכתב והופק על ידי קארי עצמה, רוברט קליווילס ודייוויד קול.
קארי נשלחה באותה תקופה לעבוד עם C+C Music Factory וביחד הם חיברו שיר בשם "You're So Cold" אשר נבחר באותה תקופה לסינגל הראשון מהאלבום.
אך במפגש השני שלה עם צוות ההפקה הוחלט ש-"Emotions" בסופו של דבר יהיה הסינגל הראשון מהאלבום ואילו "You're So Cold" לא נכנס לאלבום.
מבחינה לירית קארי מתארת את קשת רגשותיה כלפי בן זוגה.
מבחינה מוזיקלית השיר מושפע ממוזיקת דיסקו של שנות ה-70. בנוסף גם זה השיר הראשון שלה בו היא מגיעה למיצוי היכולות הווקאליות שלה ומשתמש "בשריקות" שלה שלימים הפכו לסימן ההיכר שלה.
מבחינה מוזיקלית השיר הוא שיר דיסקו והוא נכתב בסולם מינור עם קצב של 115 ביטים בדקה.
בדרך כלל בהופעות חיות קארי מעדיפה לשיר את השיר בסולם G מינור או G♯ מינור.
אך בשנים האחרונות היא מבצעת את השיר בסולם F♯ מינור.
טווח הקולי של קארי מתפרש על פני 4 אוקטבות בשיר מ-C3 ל-E7 כאשר היא מגיעה לרגע השיא הווקאלי שלה בשיר לקראת סופו (האוקטבה החמישית).
מקוםתאריםמכירותארצות הברית (RIAA)פלטינה1,000,000בריטניה (BPI)137,000ניו זילנד (RMNZ)זהב5,000 מכירות + הזרמת מדיה בלבד
אֶמוֹטֵט היא נוזקה הנשלחת אל מוסדות פיננסיים באמצעות הודעות דואר אלקטרוני המכילות קישורים לאתרים מתחזים וקובצי pdf ו-docx זדוניים.
הנוזקה התגלתה לראשונה בשנת 2014 במספר חברות בגרמניה, אוסטריה ושווייץ.
הקבצים המצורפים לתכתובת הדואר האלקטרוני מכילים קוד מאקרו זדוני בעזרתו ניתן להריץ פקודות ותהליכי מערכת, להתחבר אל שרת שליטה ובקרה (C&C) ולהעביר אליו נתונים רגישים.
מטרתה העיקרית של הנוזקה היא איסוף נתונים פיננסים, אנשי קשר וכתובות דוא"ל, פרטי הזדהות לחשבונות שונים, היסטורית גלישה ושימוש במחשב הקורבן לביצוע מתקפות מניעת שירות.
Empty Sky (מאנגלית: שמיים ריקים) הוא אלבום הבכורה של הזמר וכותב השירים הבריטי אלטון ג'ון.
האלבום יצא לאור ב-6 ביוני 1969 בבריטניה.
בארצות הברית האלבום יצא לאור ב-13 בינואר 1975, שם הוא הופץ עם עטיפה שונה, הרבה אחרי שאלטון ג'ון התפרסם וצבר תהילה בינלאומית.
האלבום הוקלט במהלך חורף 1968 ואביב 1969 באולפני "DJM רקורדס".
"Empty Sky" הוא האלבום היחיד בתקופה המוקדמת של הקריירה של אלטון ג'ון שלא הופק על ידי גאס דאג'ן אלא על ידי סטיב בראון, חבר ועובד אולפני "DJM רקורדס".
תפקידו של בראון באולפני "DJM רקורדס" היה תפקיד שיווקי: קידום שירים שהוקלטו באולפנים לתחנות הרדיו.
עם זאת, הוא התיידד עם ג'ון, וג'ון השמיע לו שירים שכתב – באותה תקופה היו אלה שירים שנכתבו במטרה להיות להיטים שיבוצעו על ידי זמרים אחרים (כפי שציפו מג'ון בחברת התקליטים).
בראון לא אהב את השירים והציע לג'ון להתרכז פחות בניסיון לכתוב להיטי פופ לזמרים אחרים, ובמקום זאת להתמקד בהלחנה בסגנון מעט יותר קרוב לשירי ההרכבים שג'ון (ובראון) האזין להם: "הביטלס", "The Who" ו"פינק פלויד".
לימים סיפר ג'ון לבראון שהוא מעט נפגע מדברי הביקורת, אך לאחר כיומיים חזר אליו והודה: .
על שאירע אחר כך סיפר בראון: האלבום יצא בבריטניה בגרסת סטריאו ובגרסת מונו, שנחשבת כיום לפריט אספנים נדיר.
בחלק מהרצועות מנגן ג'ון בצ'מבלו, כולל השיר "Skyline Pigeon", שאותו תיאר ג'ון במילים "השיר הראשון אי פעם שברני ואני התלהבנו שכתבנו".
ג'ון נעזר במוזיקאים שהיו חברים שלו או של בראון.
הגיטריסט קאלב קוואי והמתופף רוג'ר פופ, שניהם חברי הלהקה באותה תקופה, ניגנו בהרבה רצועות באלבום (קוואי ופופ הצטרפו לג'ון כמה שנים מאוחר יותר כחלק מסיבוב ההופעות שלו לאחר הוצאת האלבום "Rock of the Westies" ב-1975 ו-"Blue Moves" ב-1976).
טוני מארי מלהקת הטרוגס מנגן בס.
קלייב פרנקס, שכמה שנים מאוחר יותר יהפוך למפיק הסאונד החי שבהופעותיו של ג'ון במשך סיבובי הופעות רבים, מופיע גם הוא ברשימת הקרדיטים על הפקת האלבום.
עיצוב העטיפה המקורי נעשה על ידי דייוויד לרקהאם (המוכר כ"דייב"), שימשיך ויעצב עבורו עטיפות תקליטים גם בעתיד.
"Skyline Pigeon" הוא השיר הפופולרי והידוע ביותר באלבום, והוא היחיד שג'ון, אם כי לעיתים רחוקות, מבצע בהופעות החיות שלו.
הגרסה הסופית יותר של "Skyline Pigeon" הכוללת תזמורת וליווי פסנתר במקום צ'מבלו הוקלטה ב-1973 לאלבומו "Don't Shoot Me I'm Only the Piano Player", והיא הופיעה בתחילה כצד ב' של הסינגל "Daniel".
הופעה נוספת של השיר הייתה בשנת 1974, כאשר גרסה שהוקלטה בלונדון הופיעה כרצועה הפותחת את אלבום ההופעה "Here and There", שיצא בגרסת LP ותקליטור.
ג'ון ביצע גם את שיר הנושא של האלבום, "Empty Sky", בתחנות שונות בסיבוב ההופעות שלו בשנת 1975.
אף על פי שמאז ג'ון מכנה את האלבום "נאיבי", יש לו זיכרונות טובים מהקלטת התקליט.
אלה כוללים הליכה הביתה מאולפני ההקלטה בארבע לפנות בוקר ולינה במפקדת צבא הישועה ברחוב אוקספורד, שאותה ניהל אביו של סטיב בראון.
אלטון ג'ון אמר בריאיון שהוא עוד לא היה בטוח באותה תקופה מה הסגנון שלו הולך להיות, ושאולי שאף להידמות ללאונרד כהן.
AllMusic סקרה באופן רטרוספקטיבי ומאופק את האלבום, וסיכמה "אין אבני חן נשכחות ב-Empty Sky, אבל האלבום כן מצביע על הפוטנציאל של ג'ון".
כל השירים נכתבו על ידי אלטון ג'ון ו-ברני טופין.
אלטון ג'ון - שירה, פסנתר, אורגן, הוהנר פיאנט, צ'מבלו
קאלב קוואי - גיטרה חשמלית, גיטרה אקוסטית, תופי קונגה
טוני מוריי - גיטרה בס
רוג'ר פופ - תופים, כלי הקשה
נייג'ל אולסון - תופים ב-
דון פיי - סקסופון, חליל צד
גרהם ויקרי - מפוחית פה
פרנק אוון - טכנאי קול
קלייב פרנקס - עוזר מפיק, שריקות
דייב לארקהאם - עיצוב עטיפה, איור
ג'ים גוף - הפקת עטיפה
טוני ברנדון - הערות אלבום מקוריים
דייוויד סימונדס - הערות אלבום מקוריים
גאס דודג'ון - הערות אלבום (הוצאה מחודשת)
ג'ון טובלר - הערות אלבום (הוצאה מחודשת)
אלבום - בילבורד (ארצות הברית)
שנה מצעד מיקום 1975 אלבומי פופ 6
Empires (בעברית: אימפריות) הוא שיר באנגלית, שנכתב והולחן על ידי פטריק קומור, דומיניק בוצ'קובסקי, לורל בארקר, פרייזר מאק ובוצע על ידי אליציה שמפלינסקה.
ב-23 בפברואר 2020 השיר זכה בתוכנית "Szansa na sukces" שמהווה את קדם האירוויזיון הפולני, ונבחר לייצג את המדינה באירוויזיון 2020 ברוטרדם, הולנד.
Empire State of Mind (Part II) Broken Down הוא סינגל שהוקלט על ידי הזמרת-יוצרת האמריקאית אלישה קיז, מתוך האלבום, The Element of Freedom.
השיר יצא לאור ב-22 בפברואר 2010, על ידי חברת התקליטים תקליטי RCA, כסינגל הרביעי מתוך האלבום.
זהו סינגל המשך ללהיט "Empire State of Mind", של ג'יי זי וקיז, שיצא מתוך האלבום The Blueprint 3.
השיר נכתב על ידי ג'יי זי, אלישה קיז, ג'נט סיוול, ברט קיז, אנג'לה האנטה, סילביה רובינס, אל שוקס והופק על ידי קיז, אל שוקס.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-199 מיליון השמעות.
האודיו הרשמי של השיר פורסם ב-11 במאי, הועלה לערוץ היוטיוב של קיז.
באודיו ניתן לראות את תמונת האלבום.
נכון לינואר 2022, מונה הצפיות של האודיו עומד על למעלה מ-8 מיליון צפיות.
מדינהתאריך יציאהפורמטחברת תקליטיםמקורעולם22 בפברואר 2010תקליט • הורדה דיגיטליתתקליטי RCA
Empire V הוא סרט פנטזיה רוסי מאת ויקטור גינזבורג, עיבוד קולנועי לרומן Empire V של ויקטור פלווין, בכיכובם של פאבל טבקוב ומירון פיודורוב.
הסרט שהיה אמור לצאת לאקרנים במרץ 2022 שוחרר לבסוף לצפייה דיגיטלית ולא הוקרן בקולנוע מאחר שלא קיבל רישיון הקרנה ממשרד התרבות הרוסי.
על פי התקשורת הרוסית, ככל הנראה משום שאחד משחקני הסרט, מירון פיודורוב הידוע בכינוי "Oxxxymiron", התבטא נגד הפלישה הרוסית לאוקראינה.
הצעיר רומן "ראמה" שטורקין, שהפך לערפד, מגלה קונספירציה של האליטה: הערפדים שולטים באנושות, מוצצים ממנה שמחה, חלומות וכסף.
לאחר שהפך לחלק מהאליטה הגבוהה ביותר של הערפדים, הגיבור לא מצליח לשבור את הקשר שלו עם אנשים בשום צורה - אחרי הכל, אפילו ב-Empire V אפשר לאבד את הראש בגלל אהבה.
לדברי מפיק הסרט איוון זאסורסורסקי, הסרט היא השקפה מהפכנית של החברה הצרכנית, משיכה לכסף ולקדושת כסף במקום החיים.
הצילומים החלו בספטמבר 2017. הקרנת טרום בכורה נערכה במרץ 2022. אך הסרט לא הוקרן לציבור ונגנז בהחלטת הרשויות.
Emotion: Side B הוא מיני-אלבום של הזמרת הקנדית קארלי ריי ג'פסן.
האלבום יצא לאור ב-26 באוגוסט 2016 דרך חברות התקליטים 604, Schoolboy ואינטרסקופ רקורדס.
האלבום מכיל שירים שלא נכנסו לאלבומה השלישי של ג'פסן Emotion, ונוצר עקב דרישת מעריציה.
בדומה ל-Emotion, אלבום זה מושפע רבות מסגנון המוזיקה של שנות ה-80, ומילות השירים עוסקות באהבה ובשברון לב.
האלבום זכה לביקורות אוהדות סמוך ליציאתו ואף מבקרים שונים הכלילו אותו ברשימות האלבומים הטובים ביותר באותה השנה.
לאלבום יצאה מהדורה מיוחדת ביפן בלבד הכוללת את השיר "Cut to the Feeling", שהוקלט עבור הסרט לרקוד ויצא לאור בשנת 2016.
האלבום הגיע למקום ה-62 במצעד האלבומים האמריקאי בילבורד 200, לאחר שמכר כ-9,000 יחידות שקולות לאלבום בשבוע הראשון להוצאתו.
Emotion (בעברית: רגש) הוא אלבומה ה-23 של הזמרת ברברה סטרייסנד, אשר יצא ב-9 באוקטובר 1984. האלבום זכה להצלחה בארצות הברית כאשר הגיע למעמד פלטינה במדינה.
בנוסף גם הגיע למעמד פלטינה בניו זילנד ואוסטרליה ולמעמד אלבום זהב בקנדה, הולנד והממלכה המאוחדת.
האלבום הוקלט ב-14 אולפנים שונים בלוס אנג'לס וניו יורק ועבדו עליו מספר רב של מלחינים, כותבים ומפיקים כמו ריצ'רד פרי, פיטר בליס ודיאן וורן.
מתוך האלבום יצאו שלושה סינגלים כאשר הסינגל הראשון היה השיר "Left in the Dark" אשר הגיע למקום ה-50 בארצות הברית שהוא למעשה היה גרסת כיסוי לשירו של המלחין ג'ים סטיינמן.
הסינגל השני היה השיר "Make No Mistake, He's Mine", דואט עם הזמרת קים קארנס אשר הגיע למקום ה-51 בארצות הברית.
והסינגל האחרון היה שיר הנושא של האלבום שיצא לאור בגרסת רמיקס מיוחדת.
בקליפים לשירים מהאלבום השתתפו מספר ידוענים: בקליפ לשיר "Left in the Dark" כיכב הזמר קריס קריסטופרסון איתו שיחקה בסרט כוכב נולד בשנת 1976 ובקליפ לשיר הנושא של האלבום השתתפו הזמרים רוג'ר דלטרי ומיכאיל ברישניקוב מלהקת The Who.
הוא אלבום רמיקס של הזמרת הקנדית קארלי ריי ג'פסן.
האלבום יצא לאור ב-18 במרץ 2016 ביפן דרך חברת התקליטים יוניברסל מיוזיק גרופ.
האלבום כולל שמונה רמיקסים לסינגלים של ג'פסן מאלבומה השלישי Emotion, יחד עם שני שירים חדשים: "First Time" ו-"Fever".
Enamorada de Ti (בעברית: "מאוהבת בך") הוא אלבום הרמיקס השני של הזמרת סלינה, אשר הופץ ב-3 באפריל 2012 על ידי קפיטול לטין וקיו-פרודקשנס.
הוא הופק על ידי מגוון מפיקים ביניהם סרחיו לופז, אנדרס קסטרו, סיזר למוס ועוד.
מטרת האלבום הייתה לקחת את השירים הישנים של סלינה ולעבד אותם כך שיתאימו למוזיקה של היום.
משפחתה של סלינה כבר חשבה על רעיון דומה בקיץ 2011 אך הם בסופו של דבר ננתו את הרעיון לקפיטול לטין.
בסוף קיץ 2011 הומברטו גטיקה, אחד ממפיקי האלבום החל לחשוב על זמרים אשר ייקחו חלק באלבום ובכך לקחו באלבום זמרים כמו הזמרת סלינה גומז, הזמר דון עומר ועוד.
הקלטות האלבום החלו זמן קצר אחרי שנבחרו כל האמנים שהיה צריך וההכרזה על שחרור האלבום הייתה בינואר אותה שנה וזכתה לתשומת לב רבה.
הזמרת סלינה גומז תרמה גם לקידום האלבום כאשר הכריזה עליו גם היא בחשבון הטוויטר שלה.
בנוסף הזמרים סאמו וכריסטיאן קסטרו ביצעו את השירים בהם השתתפו בטקס פרסי הבילבורד הלטיני.
הגרסה המחודשת של "Amor Prohibido" הופצה כסינגל הראשון מהאלבום ב-7 בפברואר 2012 ונכנסה למקום השמיני במצעד השירים הלטיניים והגרסה המחודשת ל-"Como la Flor" הופצה כסינגל ב-19 במרץ אותה שנה.
בנוסף, שירים רבים מתוכו הצליחו להיכנס למצעד השירים הדיגיטלי הלטיני של בילבורד ובכך זו הייתה הפעם הראשונה ששירם אלו נכנסו למצעד הזה.
האלבום הגיע למקום הראשון במצעד האלבומים הלטיני של בילבורד ולמצעד אלבומי הפופ הלטיני שם שהה שבועיים.
בארצות הברית האלבום זכה להצלחה פחותה כאשר נכנס למקום ה-135 בלבד במדינה ויצא מהמצעד אחריי שבוע.
במקסיקו גם האלבום זכה להצלחה פחותה כאשר דורג במקום ה-57 במדינה.
האלבום ספג ביקורות מעורבות ממבקרי מוזיקה אשר טענו כי הם העדיפו את השירים המקוריים.
En Lillsk jul (בעברית: חג המולד הכחול) הוא אלבום אולפן ואלבום חג המולד של הזמרת והמוזיקאית השוודית ליל לינדפורש.
האלבום יצא לאור בשנת 1991 ברחבי העולם, על ידי חברת התקליטים ליידיבירד רקורדס, לכבוד חג המולד.
בשנת 1995, הוחלט להוציא לו מהדורה מחודשת ועדכנית יותר לאותה העת.
האלבום מכיל בתוכו הקלטות מחודשות של שירי חג מולד ידועים כמו "Tomtarnas julnatt" ו-"Stilla natt (Stille Nacht, helige Nacht)".
פיטר לונג – כלי מקלדת
"Emo Girl" (בעברית: "ילדת אימו") הוא סינגל שהוקלט על ידי הראפר האמריקאי משין גאן קלי, בהשתתפות וילו סמית'.
הוא יצא לאור ב-4 בפברואר 2022, על ידי חברות התקליטים באד בוי רקורדס ואינטרסקופ רקורדס, כסינגל שני מתוך האלבום Mainstream Sellout.
השיר הופק על ידי טראוויס בארקר.
בשנת 2021, על פי דיווחים שפורסמו באתרי מוזיקה שונים, עבד משין גאן קלי על שיתוף פעולה עם סמית'.
באותה העת שם השיר היה "Emo Prom", והוא נחשף לראשונה ב-30 בינואר 2022 בחשבון הטיקטוק של קלי תחת הכותרת "Cherry Red Lipstick".
עד יום צאת השיר, 4 בפברואר, צבר הסרטון של קלי כ-17 מיליון צפיות.
הגרסה המלאה של השיר, בשם "Emo Girl", פורסמה ב-4 בפברואר, מיד לאחר שקלי הודיע ששם האלבום הבא שלו שונה מ-Born with Horns ל-Mainstream Sellout.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-58 מיליון השמעות.
מגזין הבילבורד שיבח את השיר, ואף לקח אותו כדוגמה טובה לאופן שהוא קלי מיתג עצמו מחדש כאמן פופ-פאנק.
הם שיבחו על שיתוף הפעולה בין קלי לסמית' ובארקר.
כתבי הרולינג סטון אהבו את קולו החזק שקלי הפגין לאורך השיר.
ביקורות שליליות לא איחרו לבוא גם כן: העיתון Loudwire ראו במילות השיר כסתמיות ללא כל מקוריות וחדשניות, בעוד ש-The Daily Californian ציין לרעה את הפזמון החוזר על עצמו.
"Emissary" הוא פרק הבכורה של סדרת המדע הבדיוני האמריקאית "מסע בין כוכבים: חלל עמוק 9".
הפרק שודר כפרק בודד בן שעתיים בשידורו הראשוני, אך חולק לשני פרקים בני שעה כששודר בשידורים חוזרים.
הסדרה מתרחשת במאה ה-24, ועוקבת אחר תחנת החלל חלל עמוק 9 הממוקמת ליד כוכב הלכת באג'ור, בזמן שהעם הבאג'ורי מתאושש מכיבוש אכזרי של עשרות שנים על ידי הקרדאסים.
בפרק זה מפקד התחנה החדש, קומנדר בנג'מין סיסקו (אייברי ברוקס) ובנו ג'ייק (סירוק לופטון) מגיעים עם אנשי צי הכוכבים לתחנה זמן קצר לאחר שכוחות הכיבוש הקרדסי עזבו והכיבוש הסתיים.
תוך כדי עבודה על תיקון התחנה וסיוע לבאג'ורנים, סיסקו וקצינת המדע שלו, ג'דזיה דקס (טרי פארל) מגלים חור תולעת יציב ראשון מסוגו, המחבר את רביע אלפא לרביע גמא המרוחק של הגלקסיה, שטרם נחקר.
במהלך הקרב בוולף 359, צי הכוכבים מותקף על ידי הבורג, שהטמיעו את קפטן ז'אן לוק פיקארד, השתלטו על מוחו ולקחו ממנו את המידע הרב על הצי, והפכו אותו למפקד הסמלי של הפלישה לכדור הארץ.
הקרב הקשה מביא להרס רב ולמוות, וסגן המפקד, קומנדר בנג'מין סיסקו, מקבל עליו את הפיקוד לאחר מות מפקדו ופוקד על הצוות שלו בספינת החלל "סרטוגה" לנטוש אותה.
סיסקו ממהר לנטוש את הספינה לפני שתתפוצץ, ועובר בה במטרה למצוא את בנו ג'ייק ואת אשתו ג'ניפר ולהציל אותם.
הוא מציל את ג'ייק אבל מגלה שג'ניפר כבר מתה, ונאלץ להשאיר אותה מאחור כשהספינה מושמדת.
לאחר שלוש שנים סיסקו ממונה לפקד על תחנת החלל "חלל עמוק 9" הנמצאת במסלול של כוכב הלכת באג'ור.
סיסקו מגיע לתחנה ומוצא אותה הרוסה, ועזובה מאלו שגרו ועבדו שם בעבר.
הבאג'ורנים זכו לעצמאות מהכיבוש הקרדסי והזמינו את צי הכוכבים לסייע להם בשיקום עמם, הצעה המתקבלת על ידי צי הכוכבים המעוניין בצירוף הבאג'ורנים לפדרציה.
שילוב צי הכוכבים בצוות התחנה בא למורת רוחה של מייג'ור קירה נריס, הקצינה הראשונה, והנספחת הבאג'ורנית בתחנה.
במטרה להביא את התחנה להיות מרכז מסחרי ותרבותי שוקק וחי, סיסקו מעודד את בעל הבר הפרנגי קווארק להישאר בתחנה ולהמשיך ולהפעיל עליה את הבר והקזינו שלו, אותו התכוון לנטוש ולהשאיר מאחור.
בינתיים סיסקו שוקל להתפטר מצי הכוכבים.
במהלך הימים הראשונים שלו על התחנה הוא עדיין מקבל פקודות מקפטן ז'אן-לוק פיקארד, ומתקשה לקבל את מרותו של האיש שבעקיפין ובלי רצונו אחראי למותה של ג'ניפר אשתו.
בניסיון נואש לאחד את הבאג'ורנים שממשלתם נמצאת על סף קריסה, סיסקו מבקר את המנהיגה הרוחנית של הבאג'ורנים - קאי אופקה, שמראה לו חפץ שהבאג'ורנים מאמינים שנשלח על ידי האלים שלהם, "הנביאים".
אופקה מכנה את סיסקו "שליח הנביאים" ואומרת לו שהוא מיועד לגלות את ביתם של הנביאים, "המקדש השמימי".
קצינת המדע של סיסקו, סגן ג'דזיה דקס, קובעת שהכדור קשור לתופעות מסתוריות המתרחשות בחגורת דנוריוס הסמוכה.
סיסקו זוכה לביקור לא רצוי מגול דוקאט, מפקד התחנה לשעבר הקרדאסי; דוקאט מבהיר בצורה לא עדינה שהוא מחפש את החפץ שאופקה הראתה לסיסקו.
סיסקו מבקש לחקור את חגורת דנוריוס מבלי שהקרדאסים יעקבו אחריו, וממציא תחבולה המאפשרת למפקד האבטחה של התחנה, אודו, להשבית זמנית את ספינת המלחמה של דוקאט.
דקס וסיסקו חוקרים את חגורת דנוריוס, ומגלים חור תולעת המוביל לרביע גמא הנמצא בצד הנגדי של הגלקסיה.
כשהם מנסים לחזור, דקס נשלחת בחזרה לחלל עמוק 9, בעוד שסיסקו נשאר בחור התולעת.
קירה, שמזהה את ערכו האסטרטגי והכלכלי של חור התולעת, מורה להעביר את התחנה אל פיו.
דוקאט נכנס לחור התולעת, אך צוות התחנה אינו מסוגל לעקוב אחריו, שכן חור התולעת נסגר לכאורה לאחר כניסת דוקאט אליו.
ספינות קרדאסיות מגיעות לחקור את היעלמותו של דוקאט, ומניחות שהוא נהרג.
הקרדאסים מפקפקים בהימצאות חור התולעת, והם מורים לקירה למסור את תחנת החלל או שהיא תיהרס.
קירה מבלפת ומספרת שהתחנה חמושה בכבדות.
סיסקו פוגש ישויות בחור התולעת שאינן מכירות ומבינות קיום חומרי וזמן ליניארי.
כאשר הספינה של דוקאט מנסה להיכנס אליו, הישויות סוגרות את חור התולעת, וכועסות על נוכחותם של צורות חיים חומריות במקומם.
כאשר סיסקו מנסה להסביר להם את הרעיון של זמן ליניארי, הישויות מציינות שהוא חוזר בכל העת אל סיפור מותה של ג'ניפר.
סיסקו מבין שהוא שוגה בכך שהוא אינו מתגבר על מותה וממשיך הלאה.
הקרדאסים תוקפים את חלל עמוק 9, אבל כשקירה מתכוננת להיכנע, חור התולעת נפתח, וספינתו של סיסקו גוררת איתה את הספינה של דוקאט.
סיסקו מגלה שהוא ניהל משא ומתן עם חייזרי חור התולעת כדי לאפשר לספינות לעבור בו.
מאוחר יותר, סיסקו מודיע לפיקארד שהוא מתכנן להישאר בצי הכוכבים, ובכך מוחל לו על מותה של ג'ניפר.
הפרק שודר לראשונה ב-4 בינואר 1993. הוא קיבל דירוג מדד נילסן של 18.8 אחוזים, במקום הראשון במשבצת הזמן שלו.
בכך הפך הפרק לפרק בעל הדירוג הגבוה ביותר של העונה.
לפי מגזין "וראייטי", הפרק היה פרק הבכורה בעל הדירוג הגבוה ביותר בהיסטוריה, לסדרה המשודרת בסינדיקציה, בזמן שידורו.
טום בירבאום ממגזין "וראייטי" תיאר את הפרק כך: "מורכב ושאפתני מדי לפעמים אבל לרוב ראוי להערצה בתמהיל של אפיון דמויות טוב, אופרת חלל מיושנת ומושגי מדע בדיוני מתוחכמים".
בשנת 2013 קית' דקנדידו סקר את "Emissary" עבור האתר Tor.com, וכתב שאמנם הפרק קיים את מטרתו ביצירת אלמנטים חשובים לסדרה, אך "כסיפור, אין לו הרבה חיים".
הוא כתב כי הדמויות הן ההיבט המשכנע ביותר של הפרק, ואמר כי "זה שינוי מרענן שיש דמויות עם קצת יותר חומר בהן".
הוא נתן לפרק ציון של שש מתוך עשר.
בשנת 2015, אתר Geek.com המליץ על פרק זה ותיאר אותו כ"חיוני לצפייה" עבור מדריך צפיית הבינג' שלהם לסדרה, יחד עם הפרקים "Past Prologue", "Vortex", "Battle Lines", "Duet" ו-"In the Hands of the Prophets" מהעונה הראשונה.
בשנת 2016 ערוץ SyFy דירג את הפרק כטוב ביותר מבין 6 פרקי הפיילוט של תוכניות הטלוויזיה הראשונות של מסע בין כוכבים.
בשנת 2016 מגזין Vox דירג את הפרק הזה כאחד מ-25 הפרקים החיוניים המובילים בכל זיכיון מסע בין כוכבים.
בשנת 2018 ערוץ SyFy כלל את הפרק הזה במדריך צפיית הבינג' שלהם לפרקים בהשתתפות ג'דזיה דקס.
מגזין Space.com דירג את הפרק כשביעי הטוב ביותר בכל זיכיון מסע בין כוכבים.
בשנת 2019 מגזין Comicbook.com דירג את הפרק כפרק העשירי הטוב ביותר של מסע בין כוכבים: חלל עמוק 9.
הפרק היה מועמד לארבעה פרסי אמי.
הוא זכה בקטגוריית "הישג יוצא דופן באפקטים חזותיים מיוחדים" והיה מועמד גם בקטגוריות "הישג יוצא דופן בכיוון אמנותי לסדרה", "הישג יוצא דופן בעריכת סאונד לסדרה" ו"הישג יוצא דופן במיקס סאונד לסדרת דרמה".
המלחין דניס מקארתי זכה בפרס על "הישג יוצא דופן ביצירת נעימת פתיחה".
Empire Central הוא האלבום החמישה עשר ואלבום ההופעה השביעי של הלהקה האמריקאית Snarky Puppy.
הוא שוחרר ב-30 בספטמבר 2022 תחת הוצאת GroundUP מיוזיק.
הוא זכה באלבום האינסטרומנטלי העכשווי הטוב ביותר בטקס פרסי גראמי ה-65.
Empire Central הוקלטו בהופעה חיה מול קהל באולפן במהלך שמונה ימים ב-Deep Ellum Art Company, אולם בדאלאס, טקסס.
האלבום הוא מחווה להיסטוריה העשירה של העיר דאלאס של מוזיקה שחורה.
למרות שמקורו של Snarky Puppy באוניברסיטת צפון טקסס בדנטון, 48 קילומטר מדאלאס, מנהיג הלהקה מייקל ליג ציין את סצנת הגוספל וה-R&B של דאלאס כמי שחיזקה את הסאונד המובהק של הלהקה.
ליג ציין מוזיקאים מדאלאס, בין היתר גם את אריקה באדו, רוי הרגרוב וג'ייסון מוראן כהשפעות לאלבום.
רצועות באלבום המתייחסות לדאלאס וטקסס כוללים את "RL's", המתייחסת למועדון לילה בדרום דאלאס, "Mean Green", על שם הקמע של צפון טקסס, "Belmont", על שם רחוב בדאלאס בו התגורר ליג, "Fuel City", על שם רשת תחנות דלק בטקסס, ו-"Trinity", על שם נהר הטריניטי בטקסס.
האלבום כולל את ההופעה האחרונה שהוקלטה של קלידן הפאנק ברנרד רייט , שמת בתאונת דרכים פחות מחודשיים לאחר הקלטת האלבום.
רייט, שהופיע ברצועה "Take It!", תואר על ידי ליג כ"סנדק" המוזיקלי של ההרכב, לאחר שהדריך רבים מחברי הלהקה והצטרף ללהקה בעצמו בין השנים 2007 ל-2010.
לפני יציאת האלבום בשנת 2022, ההרכב ניגן לראשונה מספר רצועות בזמן סיבוב הופעות עם סטילי דן.
ליג ציין את סטילי דן כאחת ההשפעות הגדולות ביותר של ההרכב, ומתאר את סיבוב ההופעות איתם כ"חלום".
הלהקה שואבת השפעה ממגוון ז'אנרים, כולל ג'אז, פאנק, בלוז, R&B, גוספל והארד רוק.
בניגוד לאלבומים הקודמים של הלהקה, בהם ליג כתב את רוב היצירות, הלהקה מציגה יצירות מקוריות של 12 חברי להקה שונים.
אתר הביקורות Metacritic נתן לאלבום ציון 75 מתוך 100 על סמך 6 ביקורות.
אתר המוזיקה AllMusic נתן לאלבום דירוג של 4.5 כוכבים מתוך 5 וכתב: .
העיתון הבריטי "דיילי טלגרף" נתן לאלבום דירוג של 4 כוכבים מתוך 5 וכתב: .
לעומת זאת, כתב העת המקוון PopMatters נתן לאלבום דירוג 6 מתוך 10 וכתב: .
"Emotion" (בעברית: "רֶגֶשׁ") הוא שיר שנכתב על ידי בארי ורובין גיב.
הוא הוקלט לראשונה על ידי הזמרת האוסטרלית סמנתה סאנג, שהוציאה אותו כסינגל מסחרי.
גרסתה הגיעה למקום השלישי במצעד הבילבורד הוט 100 בשנת 1978. להקת הבי ג'יז הקליטה ב-1994 גם כן גרסה משלה ל-"Emotion", שהייתה אמורה להיכלל באלבום Love Songs.
אולם בשל גניזתו של האלבום הוחלט להכלילה באלבום האוסף Their Greatest Hits: The Record, שפורסם ב-2001. באותה שנה הוציאה להקת הבנות האמריקאית דסטיניז צ'יילד את גרסתה לשיר לאור.
היא הפכה ללהיט בין-לאומי, שהגיע לעשרת ולחמשת השירים הפותחים בהוט 100 ובמצעד הסינגלים הבריטי בהתאמה.
תחילה הגיעה סמנתה סאנג למיאמי ונועדה עם בארי גיב על מנת להקליט את "Don't Throw It All Away".
עם סיום העבודה סבר בארי כי השיר לא מתאים למיינסטרים העכשווי, והציע לה את "Emotion" במקום.
הוא אף הקליט גם את עצמו כזמר ליווי.
הבי-סייד של "Emotion" היה "When Love Is Gone" משל פרנסיס לאי.
הפקתו של "Emotion" נעשתה בסטודיו קריטריה.
תחילה נועד להופיע בפסקול הסרט "שיגעון המוזיקה", אך לבסוף הושמע ב-The Stud.
"Emotion" הוקלט על ידי סמנתה סאנג, ויצא לאור כסינגל מסחרי על ידי חברת התקליטים פרייבט סטוק רקורדס.
זה היה הלהיט היחידי של סאנג, שכן הוא דורג במקום השלישי בבילבורד הוט 100. במצעד סוף השנה של המגזין הוצב "Emotion" במקום ה-14.
מקוםתאריםמכירות אוסטרליה (ARIA) זהב 50,000
גרסתה של להקת דסטיניז צ'יילד
בשנת 2001 הוקלט "Emotion" על ידי להקת הבנות האמריקאית דסטיניז צ'יילד, עבור אלבומה השלישי, Survivor.
הוא הופק ועובד על ידי מארק פייסט, ביונסה ואביה מת'יו נואלס.
גרסה זו מעט איטית מהמקור, אך רמיקס קצבי שלה בהקפת נפטונס נכלל באלבום הרמיקס This Is the Remix, שיצא לאור בשנת 2002.
"Emotion" יצא ב-4 בספטמבר 2001 לאור כסינגל השלישי של האלבום Survivor דרך חברת התקליטים קולומביה רקורדס.
במהלך פיגועי 11 בספטמבר צבר השמעות איירפליי רבות, והפך למעין המנון הוקרה עבור משפחות הקורבנות.
בנוסף לכך, בטקס פרסי המוזיקה של סול טריין הביעה הלהקה את צערה על מותה של אליה, שנפטרה בתאונת מטוס באוגוסט אותה שנה.
בחלק מהפורמטים מופיע "" כבי-סייד, ואילו בחלקים אחרים דווקא צורף "Bootylicious".
"Emotion" המשיך את רצף הלהיטים שפרסמה הדסטיניז צ'יילד בארצות הברית לפני הוצאתו.
ב-1 בדצמבר 2001 הגיע לשיאו במקום העשירי במצעד הבילבורד הוט 100. כמו כן, הוא דורג במקום השלישי במצעד הסינגלים הבריטי, ונמכר בלמעלה מ-145,000 עותקים ברחבי המדינה.
הוא נכנס לעשרת השירים הפותחים במצעדי הפזמונים בניו זילנד, אירלנד והולנד.
הווידאו קליפ הרשמי של השיר, שבוים על ידי פרנסיס לורנס, מציג את שלוש חברות הלהקה במסך מפוצל לשלושה חלקים שונים.
קלי רולנד הופיעה משמאל, ביונסה נואלס במרכז ומישל ויליאמס מימין.
כולן מציגות סצנות שונות מלאות ברגש: רולנד נפרדת מבן-זוגה לפני שהוא נוסע, נואלס רואה את חברה מבלה עם אישה אחרת ופורצת בבכי וויליאמס שוהה לצד סבתה רגעים לפני מותה.
לקראת סופו קוראת ויליאמס לשאר הבנות לביתה, והן מנחמות שם אחת את השנייה.
הווידאו קליפ מוצג במהדורות האירופיות של סינגל התקליטור וב-DVD הבלעדי של וולמארט משנת 2004 בשם Fan Pack.
מקוםתאריםמכירות אוסטרליה (ARIA) זהב 35,000 דרום אפריקה (RISA) זהב 25,000 הממלכה המאוחדת (BPI) כסף 200,000
Empire of the Sun (אמפייר אוף דה סאן) הוא צמד יוצרי מוזיקה אלקטרונית אוסטרלי שהוקם בשנת 2007 בסידני על ידי לוק סטיל וניק ליטלמור.
אלבום הבכורה של הלהקה מ-2008, "Walking on a Dream", זכה להצלחה בינלאומית ניכרת וכלל מספר להיטים שזכו להצלחה בינלאומית בהם השיר "Walking on a Dream", שהגיע למקום העשירי במצעד הסינגלים האוסטרלי של ARIA, ו-"We Are the People" שהגיע בשיא הצלחתו למקום ה-14 במצעד הסינגלים הבריטי.
האלבום השני של הלהקה, "Ice on the Dune", יצא לשווקים ביוני 2013.
"End of the Night" (בעברית: "סוף הלילה") היא בלדת רוק של להקת הרוק האמריקאית הדלתות.
השיר הופיע באלבום הבכורה של הלהקה, The Doors, ולאחר מכן יצא כבי-סייד לסינגל הראשון מהאלבום, "Break On Through (To the Other Side)" בינואר 1967. מילות השיר נכתבו על ידי ג'ים מוריסון, אך הקרדיט על השיר ניתן לכל חברי הלהקה.
מוריסון, שהושפע רבות ממשוררים בני המאות ה-18 וה-19, מצטט בשיר את שירו של המשורר ויליאם בלייק "Auguries of Innocence":
כמו כן נראה שמוריסון הושפע מספרו של הסופר הצרפתי לואי פרדינאן סלין, "Journey to the End of the Night" (מסע אל קץ הלילה).
הספר מציג פילוסופית חיים ניהיליסטית שתאמה ככל הנראה את זו של מוריסון.
השיר מתייחס לשם הספר בשתי שורות:
End of the Night הוא שיר בעל מפעם איטי, המנוגן בסולם מינורי וכולל סולו גיטרה מלודי ואווירה מלנכונלית.
כל אלו הם מאפיינים נפוצים בבלדות רוק.
ריי מנזרק - אורגן ווקס קונטיננטל, קלידי בס, פסנתר
הלהקה הקנדית "Rhea's Obsession" ביצעה גרסת כיסוי לשיר בסגנון רוק גותי, באלבום שיצא בשנת 2000 וכלל גרסאות כיסוי של להקת הדלתות.
גרסה נוספת לשיר, גם כן בסגנון רוק גותי, הופיעה בשנת 2005 באלבום של הלהקה הבריטית "The Mission U.K".
Enema of the State הוא האלבום השלישי של להקת בלינק-182, שיצא ב-1 ביוני 1999. שם האלבום הוא, למעשה, משחק מילים גס, כיאה להומור הרדוד שאפיין את הלהקה דאז.
משמעות המילה Enema הוא חוקן, והמילה הוחלפה עם המילה Enemy (אויב), במושג טעון פוליטית של אויב מדינה (Enemy of the State).
כלומר, שם האלבום הוא: החוקן של המדינה.
האלבום מכר למעלה מ-17 מיליון עותקים ברחבי העולם.
הוא האלבום הנמכר ביותר של בלינק-182, למרות שהביקורות עליו היו בינוניות.
באלבום נכללים הלהיטים: "Whats My Age Again?", "Adam's Song", "All The Small Things" שלאחר מכן נכללו גם באלבום האוסף שלהם.
הרעיון לשם האלבום נלקח מהסרט "Enemy of the State" שיצא ב-1998. האלבום מכיל וידאו קליפ וקישורי אינטרנט.
זהו האלבום הראשון שהמתופף טראוויס בארקר הקליט עם הלהקה.
אלבום זה מהווה את תחילת ז'אנר הפופ פאנק, ושימש בתור השראה ללהקות שבאו בשנים שלאחר מכן.
הלהקה פרצה למיינסטרים בזכות האלבום ובעיקר בזכות הלהיטים שנכללים בו.
כוכבת הפורנו, ג'נין לינדמולדר, היא האחות המוצגת על עטיפת האלבום.
בנוסף היא השתתפה בקליפים לשירים "What's My Age Again?" ו"Man Overboard".
הסמל של הצלב האדום הוצג בכובע של האחות בעטיפת האלבום המקורית.
זמן קצר לאחר מכן, הצלב האדום דרש להסיר את הסמל מעטיפת האלבום לאחר שכל העותקים כבר הודפסו.
בדומה, בתחילת הדפסות העותקים לא הופיעה תווית השגחת הורים של חברת התקליטים, אך לאחר שהאלבום גרף הצלחה, צורפה אליו המדבקה.
ביפן ואוסטרליה התווספו לאלבום שירי בונוס מהופעות חיות.
13. "Pathetic" (הופעה חיה בלוס אנג'לס)
14. "Untitled" (הופעה חיה בלוס אנג'לס)
15. "Josie" (הופעה חיה בלוס אנג'לס)
16. "Aliens Exist" (הופעה חיה בלוס אנג'לס)
באוסטרליה מצורף לאלבום דיסק בונוס מסיבוב ההופעות במדינה, אשר יצא עם האלבום במהדורה מוגבלת.
ה"קליפ" לשיר "Going Away To College", הוא בעצם הקדמה של הסרט "The Urethra Chronicles" שהוציאה הלהקה.
רוברט ריד – עוזר מהנדס
ג'ון נלסון - עוזר מהנדס
מייק פאסנו – טכנאי תופים
טים סטידמן – ניהול אומנותי, עיצוב
End-of-file, או בקיצור EOF (בעברית: סוף הקובץ), הוא תנאי במערכת ההפעלה המורה על הפסקת קריאה ממקור נתונים כלשהו - בדרך כלל קובץ או זרם (stream).
ב-C standard library החזרה של EOF מפונקציה מעידה על סיום הקריאה ממקור הנתונים, כך שקריאה נוספת לא תניב מידע נוסף.
ערכו הממשי של EOF הוא מספר שלילי תלוי מערכת הפעלה, בדרך כלל 1-, ערך שמובטח כי אינו זהה לאף תו תקף אחר.
התו ה-26 ב-ASCII משמש כ-EOF בהקשרים רבים.
את התו ניתן להפיק באמצעות לחיצה על ctrl+z.
Endgame ("סוף משחק") הוא האלבום השנים עשר במספר של להקת הת'ראש מטאל האמריקנית מגאדת', שיצא לאור ב-15 בספטמבר 2009. אלבום זה הוא הראשון בהשתתפותו של הגיטריסט כריס ברודריק, עם עזיבתו של גלן דרובר את הלהקה.
האלבום הגיע למקום התשיעי ברשימת בילבורד 200, למקום ראשון באלבומי ההארד רוק ולמקום שני ברשימת אלבומי הרוק.
בנוסף, האלבום הגיע למקום 4 בקנדה, 7 בפינלנד ובארגנטינה ול-9 ברשימת בילבורד 200. האלבום מכר כ-45 אלף עותקים בארצות הברית בשבוע הראשון ליציאתו.
הוא קיבל ביקורות טובות ונחשב לממשיך את הצלחתו של האלבום הקודם, United Abominations.
הסינגל Headcrusher מתוך האלבום היה מועמד לגראמי.
כמו מרבית אלבומיה הקודמים של הלהקה, גם כאן מצויים סינגלים בעלי תוכן פוליטי.
הסינגל The Right to Go Insane מדבר על השפעת המשבר הכלכלי העולמי.
הקליפ של השיר מתייחס לאירוע חטיפת טנק שהתרחש ב-1995 על ידי אזרח בשם שון נלסון .
Endgame מתייחס לתאוריית הקשר על FEMA, בעקבות חוק שחוקק נשיאה לשעבר של ארצות הברית, ג'ורג' וו.
בוש, המאפשר לו לרתק אזרחים אמריקנים לבתי מעצר בתוך גבולות ארצות הברית.
Bite the Hand (הכלב הנושך את היד המאכילה אותו) מדבר על חמדנותם של אנשי העסקים בוול סטריט ועל חוסר נאמנותם כלפי הציבור שמפקיד את כספו באחריותם, ככל הנראה בהתייחסות לפשיטת הרגל של ליהמן ברדרס.
סינגלים נוספים באלבום מתייחסים לנושאים אחרים.
How the Story Ends ו-This Day We Fight מבוססים על גישתו הלוחמנית של סון דזה, כמו גם על קריאתו של אראגורן לחייליו בטרם צאתם למלחמה בספרי שר הטבעות.
44 Minutes מתייחס לאירוע ירי שהתרחש בצפון הוליווד בשנת 1997. Headcrusher מתייחס למכשיר עינויים מימי הביניים.
1,320 מדבר על מכוניות מרוץ הפועלות על דלק ניטרו.
האלבום קיבל ביקורות חיוביות ביותר ונחשב לממשיך ההצלחה של האלבום הקודם, United Abominations.
צ'אד בואר מאתר About.com מציין כי מגאדת' עדיין בשיא כוחם ושהאלבום מכיל כמה רגעי אולדסקול לצד מודרניים יותר.
עוד הוא מציין כי האלבום הקודם קיבל שבחים רבים והיה בצמרת רשימות ההשמעה של אתרים רבים, אך אלבום זה הוא טוב יותר.
אדוארדו ריבדביה מאתר הביקורות Allmusic מוסיף כי שם האלבום מציין יותר סגירת מעגל מאשר ברכת פרידה, וכי הלהקה בצירוף הגיטריסט החדש פועלת בתחום הת'ראש הטכני המוכר לה (מתקופת Peace Sells ועד Rust in Peace ליתר דיוק).
אדריאן בגרנד מאתר Popmatters מציין כי "מאסטיין שומר על הנקודות החזקות שלו, וביחד עם כריס ברודריק המוכשר ביותר כגיטריסט מוביל חדש, האלבום בוער בעוצמה שלא נשמעה מאז ימי Rust in Peace".
עוד הוא משווה את צמד השירים הפותח את האלבום לאלה הפותחים את So Far, So Good...
הראשון הוא קטע אינסטרומנטלי, בעוד השני אגרסיבי ולוחמני.
הגיטריסט סלאש אף הוא שיבח את האלבום.
כל השירים נכתבו בידי דייב מאסטיין, אלא אם צוין אחרת.
Head Crusher - 3:26 (מאסטיין, דרובר)
דייב מאסטיין - סולן, גיטרה חשמלית
כריס ברודריק - גיטרה חשמלית
הוא אלבום הבכורה של מוזיקאי ההיפ הופ דיג'יי שאדו.
האלבום יצא לראשונה ב=19 בנובמבר 1996 על ידי חברת התקליטים "Mo' Wax Records" הלונדונית, והופץ פעם נוספת ב-7 ביוני 2005 על ידי "Island Records".
בישראל, האלבום יצא בתחילת 1998 בהוצאת הליקון.
מיד עם יציאתו זכה האלבום לתשבחות המבקרים, והוא קיבל את הדירוג המרבי האפשרי במגזיני מוזיקה רבים כגון רולינג סטון, פיצ'פורק ו-Allmusic.
האלבום נכנס בשנת 2001 לספר השיאים של גינס בהיותו "האלבום הראשון אשר כולו מסומפל".
הציוד היחיד שבו שתמש שאדו על מנת להפיק את האלבום היה מכונת תופים מסוג AKAI MPC60 של 12 ביט, שני פטיפונים ותוכנת המחשב Pro Tools אשר שאל מחבר, המפיק המוזיקלי "דן האוטומטור", אשר היה מהראשונים לאמץ את הטכנולוגיה.
בנובמבר 2006 הכניס טיים מגזין את האלבום לרשימת "100 האלבומים הטובים של כל הזמנים".
Encore (מעוצב כ־ƎNCORE; בתרגום חופשי לעברית: הדרן) הוא אלבום האולפן החמישי של הראפר האמריקאי אמינם שיצא לאור ב-12 בנובמבר 2004. האלבום נמכר בכ-1.5 מיליון עותקים בארצות הברית בשבועיים שלאחר יציאתו, מה שהעניק לו מעמד של פלטינה מרובעת בדצמבר של אותה שנה.
נכון לנובמבר 2013 נמכר האלבום בכ-5,343,000 עותקים בארצות הברית.
האלבום היה מועמד לשלושה פרסי גראמי.
יציאתו לאור של האלבום נקבעה במקור ל־16 בנובמבר 2004, אך הועברה ל־12 בנובמבר לאחר שחלקים ממנו הודלפו לאינטרנט.
כמו אלבומיו הקודמים של אמינם, גם אלבום זה הגיע לראש מצעדי הפזמונים.
בסינגל הראשון מתוכו, "Just Lose It", תקף אמינם את הזמר מייקל ג'קסון על ניתוחיו הפלסטיים ועל המשפט שהתנהל נגדו באותה תקופה באשמת התעללות מינית בילדים.
השיר עורר ביקורת רבה כנגד אמינם, וחלק מערוצי הטלוויזיה הפסיקו לשדר את הקליפ שלו.
שיר בוטה נוסף מתוך האלבום היה "Mosh", שיצא לפני הבחירות לנשיאות ארצות הברית של 2004, וכלל ביקורת חריפה נגד מדיניותו של הנשיא ג'ורג' ווקר בוש, עם מילים כמו "לעזאזל עם בוש" ו־"הוא (בוש) נשק להשמדה המונית שאנחנו קוראים לו הנשיא שלנו".
הקליפ מסתיים במילים "VOTE Tuesday November 2" המופיעות על המסך (תרגום: הצביעו ביום שלישי, השניים בנובמבר).
יום שלישי הוא היום בו נפלו בנייני התאומים במתקפת הטרור.
לאחר שבוש נבחר שוב, סיום הקליפ שונה, ורואים בו את אמינם מפגין בזמן שבוש נואם.
Encore נמכר בכ-710,000 עותקים בשלושת הימים הראשונים שלאחר יציאתו, ותשעה חודשים לאחר מכן הוא נמכר בכ-11 מיליון עותקים ברחבי העולם.
הביקורות על האלבום היו מעורבות.
עם יציאתו, הביקורות היו בעיקר חיוביות, אולם לאחר תקופה מסוימת החלו מבקריו ומעריציו לציין את איכותן הנמוכה מהרגיל של מילות השירים באלבום, וזאת ביחס לאלבומיו הקודמים של אמינם.
המבקר רוברט קרייסטגאו נתן לאלבום ציון A ותיאר אותו כ"מצחיק, קליט וחכם".
בנוסף, הוא ציין כי האלבום לא היה "מדהים" כמו האלבום "The Marshall Mathers LP", אבל שיבח את אמינם על התבגרותו בכתיבה, בעודו משמר את חוש ההומור שלו.
סאל סינקוומאני כתב ש-Encore הוא חלק מהתפתחותו של אמינם כאומן.
הוא הגן על חזרתו של אמינם על אותם נושאים מאלבומים קודמים בכך שאמר ש"הדרן (שם האלבום) משמעותו סיפוק דרישותיו של הקהל ולא מענה על תשוקתו של האומן ליצור דברים חדשים".
מן הצד השני, המבקר ג'וש לאב כתב כי אמינם "גוסס" יחד עם אלבומו וכי באלבום בולטת ההרגשה כי הוא נכתב על ידי "אדם שלא נותר לו הרבה זמן".
המבקר סטיבן תומאס ארלוויין מאתר Allmusic כתב כי Encore חולק עולמות תוכן רבים עם אלבומו הקודם של אמינם "The Eminem Show".
הוא תיאר את המוזיקה כנוקשה ופשוטה ואת המילים תיאר כנאמרות בפשטות ובמילוליות.
אדם ווב מאתר BBC כתב כי האלבום מתחיל בצורה פנטסטית ונגמר בצורה נוראית.
הוא טען כי לאלבום יותר מדי נקודות שפל וכי האלבום נכשל להיות ה"In Utero" של אמינם.
השיר "Just Lose It" הוא מעין פרודיה על השיר "Billie Jean" של מייקל ג'קסון ועל פרסומת לפפסי משנת 1984. בדומה לאלבומיו הקודמים של אמינם, האלבום נפתח במערכון בשם "Curtains Up" ("המסך עולה") המרמז על התחלתו של המופע.
אליזונדו 4:25 15. Spend Some Time אמינם, ל.
ארכיון המטאל Encyclopedia Metallum הוא אתר אינטרנט, אנציקלופדיה ומאגר נתונים מבוסס תוכן גולשים בנושא מוזיקת מטאל.
החלק העיקרי של האתר הוא רשימה של למעלה מ-140,000 להקות מטאל מכל העולם.
האתר נחשב לאחד ממאגרי המידע המובילים בנושא מטאל ומשמש כמקור מידע נפוץ בתחום זה, כולל בוויקיפדיה באנגלית.
האתר הוקם ב-17 ביולי 2002 על ידי שני קנדים.
הוא מבוסס על תוכן גולשים המעדכנים ומוסיפים להקות ודיסקוגרפיה.
כדי למנוע ספאם והשחתות קיים מנגנון בקרה על האתר והתרומה מוגבלת למשתמשים רשומים בלבד.
האתר כולל רשימת להקות ממוינת לפי מפתחות שונים כמו ז'אנר, ארץ מוצא ועוד.
כרטיס המידע על כל להקה כולל שם, ארץ מוצא, סוגה, דיסקוגרפיה, רשימת חברים, קישורים לאתרי הלהקות ועוד.
באתר רשומות למעלה מ-140,000 להקות מטאל מרחבי העולם.
בנוסף מפורסמות באתר ביקורות על אלבומי מטאל שונים.
לאתר עמוד פייסבוק ולו כ-100,000 עוקבים.
נכון לדצמבר 2020, האתר מדורג 12,532 בדירוג האתרים העולמי אלקסה.
Endless Pain (מאנגלית: כאב אינסופי) הוא אלבום הבכורה של להקת הת'ראש מטאל הגרמנית קריאייטור.
האלבום יצא לאור באוקטובר 1985.
כל השירים נכתבו והולחנו על ידי קריאייטור.
רוב פיורטי - גיטרה בס
קרל-אולריך וולטרבאך - הפקה בפועל
"End Game" הוא שיר של הזמרת-יוצרת האמריקאית טיילור סוויפט, בהשתתפות הזמר-יוצר הבריטי אד שירן והראפר האמריקאי פיוצ'ר, מתוך אלבום האולפן השישי שלה, Reputation.
השיר יצא לאור ב-14 בנובמבר 2017, על ידי חברת התקליטים ביג משין רקורדס, כסינגל השלישי מתוך האלבום.
הוא נכתב על ידי סוויפט, מקס מרטין, שלבאק, שירן ופיוצ'ר והופק על ידי מרטין ושלבאק גם כן.
מבחינה מוזיקלית, "End Game" הוא שיר היפ-הופ, פופ-ראפ ו-R&B.
מבחינה לירית, בשיר סוויפט מדברת על הרצון שלה להישאר עם בן זוגה עד סוף חייהם.
הקליפ לשיר בוים על ידי ג'וזף קאהן והוא פורסם ב-12 בינואר 2018. בקליפ נראית טיילור שהיא חוגגת עם שירן ופיוצ'ר עצמם ועם אנשים נוספים במקומות שונים בעולם.
השיר ספג ביקורות מעורבות מטעם מבקרי המוזיקה.
חלק מהמבקרים שיבחו את השימוש של סוויפט במוזיקת היפ-הופ, את השילוב של פיוצ'ר בשיר ואת המילים הקליטות בעוד חלק מהם מתחו ביקורת על הופעתו של שירן בשיר, ועל ההפקה שלו.
השיר הגיע ל-40 הגדולים באוסטרליה, קנדה ויוון.
בארצות הברית השיר הגיע למקום ה-18 ובכך הפך לשיר ה-55 של הזמרת להיכנס ל-40 הגדולים במצעד.
בנוסף, השיר הגיע למעמד פלטינה במדינה.
גם באוסטרליה הצליח להגיע למעמד פלטינה ובנורווגיה הצליח להגיע למעמד פלטינה כפולה.
בהממלכה המאוחדת השיר זכה להצלחה פחותה כאשר הגיע למקום ה-49 בלבד במדינה.
על מנת לקדם את השיר, סוויפט הופיעה עמו בפסטיבל ג'ינגל בול ובסיבוב ההופעות שלה לקידום האלבום "reputaion"
השיר יצא לאור כסינגל ב-14 בנובמבר 2017, כאשר נשלח לתחנות הרדיו בצרפת.
ב-3 בדצמבר הוא נשלח גם לתחנות הרדיו האמריקאיות, ובתאריכים 12 ו-26 בינואר הוא נשלח גם לתחנות הרדיו באוסטרליה ובריטניה בהתאמה.
ב-11 בינואר 2018 יצא הקליפ הרשמי לשיר.
השיר נכתב על ידי סוויפט, שירן ופיוצ'ר עצמם ביחד עם שלבאק ומקס מרטין ואת השיר הפיקו השניים האחרונים.
מבחינה מוזיקלית, השיר הוא שיר היפ-הופ, R&B, פופ-ראפ, ופאוור פופ.
אורך השיר הוא 4 דקות ו-4 שניות והוא מנוגן בקצב של 80 פעימות בדקה.
סוויפט כתב את השיר בסולם לה מינור כאשר קולה משתרע מ-D3 ל-E5. מבחינה לירית, השיר עוסק ברצון של סוויפט להישאר עם בן זוגה עד סוף חייה.
בתחילת דצמבר 2017 פרסם שירן כי יופץ וידאו קליפ רשמי עבור השיר.
יומיים לפני יציאת הקליפ, חשפה סוויפט את תאריך יציאתו דרך האפליקציה שלה ואמרה כי בתוכנית "בוקר טוב אמריקה" תפורסם הצצה לקליפ.
בנוסף לכך, היא חשפה מספר תמונות מתוך הקליפ.
ביום למחרת, ההצצה נחשפה בתוכנית ולאחר מכן פורסמה גם ברשתות החברתיות.
ב-12 בינואר הועלה הקליפ לערוץ היוטיוב הרשמי של הזמרת.
הקליפ בוים על ידי ג'וזף קאהן שביים עבורה שישה קליפים נוספים, כמו "Look What You Made Me Do" ו-"".
הקליפ מציג את סוויפט מבלה עם פיוצ'ר, שירן וחברים נוספים במקומות שונים בעולם.
במהלך הסצנה בה משתתף פיוצ'ר נראה הראפר שהוא נוהג בלמבורגיני אוונטאדור בשווי חצי מיליון דולרים, מה שהופך את הקליפ לאחד מהווידאו קליפים היקרים ביותר בכל הזמנים.
בנוסף, בקליפ ישנם אזכורים לנחשים, סימן ההיכר של האלבום.
כאשר סוויפט הסתכסכה עם קניה וסט וקים קרדשיאן, קרדשיאן כינתה אותה כ"נחש" וביום הנחש הבינלאומי מעריציה פרסמו סמליל של נחש בחשבונות של סוויפט ברשתות החברתיות ובכך הנחש הפך לסימן ההיכר של האלבום.
הנחש מופיע כקשית שתייה ממנה שותה טיילור את המשקה שלה וסצנה בה היא משחקת סנייק בקונסולת משחקי מחשב כף יד.
בנוסף לכך, היא לובשת באחת מהסצנות חליפה העשויה מעור נחש.
נכון ל-29 בינואר 2021, הקליפ עומד על 240 מיליון צפיות.
הקליפ נפתח בסצנה בה רואים את טיילור משקיפה על נוף מבעד לחלון של בניין גבוה.
בהמשך, נראית סוויפט בערים שונות כמו טוקיו, מיאמי ולונדון חוגגת עם שירן ופיוצ'ר ועם אנשים נוספים.
בכל פעם שהיא מחליפה עיר היא נצפית או עם שירן או עם פיוצ'ר בנפרד.
הקליפ מסתיים בכך ששירן וסוויפט רוקדים ביחד תחת שמי לונדון.
השיר קיבל בעיקר ביקורות חיוביות, אשר שיבחו את הופעתו של פיוצ'ר בשיר ואת הפקת השיר.
בפיצ'פורק נכתב כי השיר "קליט" וכי הוא "מחדש את השילוב שבין R&B לראפ בשנת 2017", אך מצד שני ציינו כי השיר היה "חסר השראה" ו"תפל" וכי מקס מרטין היה יכול להוציא יותר מהשיר.
במגזין Vulture ציינו כי השיר צפוי להיות אחד מהשירים המצליחים של האלבום בגלל הקצב הקליט שלו והקטעים של פיוצ'ר.
במגזין רולינג סטון הוא דורג במקום ה-171 ברשימת "כל 206 השירים של טיילור סוויפט, לפי דירוג".
במגזין טיים נכתבה גם ביקורת חיובית על השיר, אך במגזין Spin נכתב כי השיר היה "בסדר" בלבד ופיוצ'ר היה זה שבעיקר החזיק את השיר.
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות47רולינג סטוןכל 206 השירים של טיילור סוויפט, לפי דירוג171BuzzFeed167 השירים הטובים ביותר של טיילור סוויפט, לפי דירוג122NMEהשירים הטובים ביותר של טיילור סוויפט, לפי דירוג50Paste158 השירים הטובים ביותר של טיילור סוויפט, לפי דירוג141Vulture179 השירים הטובים ביותר של טיילור סוויפט, לפי דירוג158
השיר הגיע למקום ה-18 במצעד הבילבורד הוט 100 ובכך היה לשיר השלישי מאלבומה Reputation, שנכנס לעשרים הגדולים במצעד.
בנוסף הוא גם היה השיר ה-55 שלה להיכנס ל-40 הגדולים במצעד.
אך בשבוע שלאחר מכן הוא ירד למקום ה-30. במצעד 40 שירי המיינסטרים השיר הגיע למקום העשירי ולמקום ה-16 במצעד 40 השירים למבוגרים.
במצעד השירים הקצביים השיר הגיע למקום ה-25 בלבד.
בקנדה הוט 100 השיר הגיע בשיאו למקום ה-11 ולמקום ה-17 במצעד במצעד ה-CHR/Top 40.
במצעד הסינגלים האוסטרלי השיר לא זכה להצלחה כאשר הגיע בשיאו למקום ה-36 בלבד.
גם בהממלכה המאוחדת השיר לא זכה להצלחה כאשר הגיע למקום ה-49 בלבד.
שנה טקס קטגוריה תוצאה מקור 2018 פרסי בחירת הנוער שיתוף הפעולה של השנה 2019 פרסי BMI שיר השנה ההוצאה לאור של השנה פרסי BMI לונדון שיר הפופ של השנה
סוויפט ושירן הופיעו עם השיר לראשונה במהלך פסטיבל ג'ינגל בול מטעם iHeartRadio.
בהמשך הופיעה הזמרת עם השיר בסיבוב ההופעות לקידום האלבום ללא הקטעים של שירן ופיוצ'ר בשיר.
מקוםתאריםמכירותאוסטרליה (ARIA)פלטינה70,000ארצות הברית (RIAA)פלטינה1,000,000ברזיל (Pro-Música Brasil)זהב20,000הממלכה המאוחדת (BPI)כסף260,000נורווגיה (IFPI Norway)פלטינה 2×120,000קנדה (Music Canada)פלטינה80,000 מכירות + הזרמת מדיה בלבד
אזורתאריך יציאהפורמטחברת תקליטיםמקורכלל העולם10 בנובמבר 2017הזרמת מוזיקה • הורדה דיגיטליתביג משיןצרפת14 בנובמבר 2017רדיו להיטים עכשווייםארצות הברית3 בדצמבר 2017אוסטרליה12 בינואר 2018הממלכה המאוחדת26 בינואר 2018
Encore (בעברית: הַדְרָן) הוא אלבום האולפן המשותף השלישי של הזמרת-יוצרת האנגלייה שרה ברייטמן והמלחין הבריטי אנדרו לויד ובר.
האלבום יצא לאור ב-23 באפריל 2002, בהוצאת חברת התקליטים רילי יוזפול רקורדס.
האלבום כולל שירים בסגנון הפופ אופראי וסגנון מוזיקת העולם.
האלבום הגיע למקום הראשון במצעד האלבומים השוודי.
עבור Encore, הקליטה שרה ברייטמן מחדש ביחד עם סטיב בארטון את השיר "Think of Me", הלקוח מהמחזמר, "פנטום האופרה".
כמו כן, ביצעה ברייטמן באלבום את השיר "Memory", בגרסה מחודשת בשפה האיטלקית.
את Encore הפיק אנדרו לויד ובר, שהיה שותף לכתיבת והלחנת חלק מהשירים שנכללו בו.
האלבום כולל בדיוק את אותם השירים שנכללו באלבום האוסף השני של ברייטמן, Classics, אך בנוסף אליהם, צורפו גם ארבעה שירים חדשים.
Endless Love (בעברית: אהבה אין סופית) הוא סינגל שהוקלט על ידי הזמרת האמריקאית דיאנה רוס, ביחד עם ליונל ריצ'י.
השיר יצא לאור ב-1 באוגוסט 1981, על ידי חברת התקליטים מוטאון, כסינגל הראשון מתוך פסקול הסרט "אהבת בוסר".
השיר הגיע למקום הראשון במצעד הבילבורד הוט 100, והשביעי במצעד הסינגלים הבריטי.
השיר נכתב, הולחן והופק על ידי ליונל ריצ'י.
בשנת 1981, עלה לאקרנים הסרט "אהבת בוסר".
פסקול הסרט Endless Love: Original Motion Picture Soundtrack, יצא לאור באותה השנה, תוך שזכה להצלחה רבה בארצות הברית.
באוגוסט 2018, דורג השיר כאחד מהשירים הטובים ביותר בכל הזמנים על ידי מגזין הבילבורד.
מקוםתאריםמכירותארצות הברית (RIAA)פלטינה1,000,000בריטניה (BPI)כסף250,000 מכירות + הזרמת מדיה בלבד
גרסתם של לות'ר ונדרוס ומריה קארי
בשנת 1994, הוקלט השיר מחדש על ידי הזמר לותר ואנדרוס והזמרת-יוצרת האמריקאית מריה קארי.
השיר יצא לאור ב-29 באוגוסט 1994, כסינגל מתוך אלבום האולפן התשיעי של ונדרוס, Songs.
השיר יצא בפורמט של תקליטור, תקליט 7 אינץ' וקלטת שמע.
השיר הגיע למקום השני במצעד הבילבורד הוט 100, והשלישי במצעד הסינגלים הבריטי.
השיר נכתב והולחן על ידי ליונל ריצ'י, אך גרסה זו הופקה על ידי וולטר אפאנאסייף, שעבד עם קארי על אלבומים ושירים שונים במהלך הקריירה שלה.
השיר הוקלט על ידי השניים כבר בשנת 1994, וכמה שבועות לאחר מכן, יצא כסינגל מתוך אלבומו של ונדרוס.
איגוד תעשיית ההקלטות הבריטי העניק לשיר את תואר הכסף, על מכירות של למעלה מ-230,000 עותקים במדינה.
מקוםתאריםמכירותאוסטרליה (ARIA)פלטינה70,000ארצות הברית (RIAA)זהב500,000בריטניה (BPI)זהב400,000ניו זילנד (RMNZ)פלטינה10,000
גרסתם של ליונל ריצ'י ושאניה טוויין
בשנת 2012, הוקלט השיר מחדש על ידי ליונל ריצ'י והזמרת-יוצרת הקנדית שאניה טוויין.
השיר יצא לאור ב-7 בפברואר 2012, כסינגל הראשון והפותח מתוך אלבום האולפן העשירי של ריצ'י, Tuskegee.
השיר נחשף לראשונה בתוכנית הטלוויזיה של טוויין "למה לא?
השיר הגיע למקום הראשון במצעד השירים המסחריים.
בשנת 2011, החליט ריצ'י לפנות לטוויין, תוך שהציע לה להקליט את השיר מחדש.
טוויין נענתה להצעה, והשניים הקליטו מחדש את השיר.
זו הייתה הפעם השנייה בה ריצ'י הוציא את השיר כסינגל, לאחר שבשנת 1981, הוציא את השיר כסינגל בפעם הראשונה ביחד עם דיאנה רוס.
תהליך הקלטת השיר שודר לראשונה בתוכנית הטלוויזיה של טוויין "למה לא?
עם שאניה טוויין", שם הוא גם נחשף לראשונה.
הווידאו קליפ המלא שיצא עבור השיר הועלה לערוץ היוטיוב של ליונל ריצ'י ב-23 במרץ 2012, חודש לאחר צאתו כסינגל.
בתחילת הקליפ, ניתן לראות את ריצ'י, כשהוא יושב בסלון הבית שלו, תוך שהוא לבוש בבגדים לבנים.
בהמשך, ניתן לראות את טוויין, כשהיא לבושה בשמלה לבנה גם כן.
נכון לאוקטובר 2019, מונה הצפיות של הקליפ עומד על כ-63 מיליון צפיות.
Encore un soir הוא אלבום האולפן העשרים ושישה של הזמרת הקנדית סלין דיון.
האלבום יצא לאור על ידי חברת התקליטים קולומביה רקורדס ב-26 באוגוסט 2016. מתוך האלבום יצאו חמישה סינגלים בסך הכול.
האלבום הופק על ידי תיירי בלנצ'רד, לודוביק קרקט, הומברטו גטיקה, ז'אן-ז'אק גולדמן, פטריק המפרטזום, לוק לרוי, סילביו ליסבון, יאן מאצ'ה, תרי מארי-לואיז, אדי מרנאיי, רודי פסקל, סקוט פרייס, טיבורג, ז'אק ונרוסו וזאהו.
בנוסף לכך, הוציאה דיון באוגוסט 2016, את מהדורת הדלוקס של האלבום, אשר כללה בתוכה שלושה שירים נוספים.
האלבום זכה להצלחה מסחרית בינלאומית כאשר כבש את פסגת מצעד האלבומים שבצרפת, תוך שנמכר שם בלמעלה מ-800,000 עותקים.
בקנדה נמכר האלבום בלמעלה מ-160,000 עותקים, תוך שכבש את פסגת מצעד האלבומים של המדינה.
בבלגיה קיבל האלבום את תואר הפלטינה על מכירות של למעלה מ-30,000 עותקים, תוך שבמצעד האלבומים של ולוניה הגיע אל המקום הראשון.
בפלנדריה הגיע אל המקום הראשון גם כן.
בשווייץ הצליח האלבום להגיע אל המקום הראשון במצעד האלבומים, תוך שנמכר שם בלמעלה מ-20,000 עותקים.
במצעד אלבומי העולם של בילבורד, הגיע האלבום אל המקום הראשון.
מקוםתאריםמכירותבלגיה (BEA)פלטינה30,000צרפת (SNEP)יהלום800,000קנדה (Music Canada)פלטינה 2×160,000שווייץ (IFPI Switzerland)פלטינה20,000סיכוםבכל העולם1,500,000
Endlessly (בעברית: בלי סוף) הוא אלבום האולפן השני של הזמרת-יוצרת הבריטית דאפי.
האלבום יצא לאור ב-26 בנובמבר 2010 על ידי חברות התקליטים איי אנד אם רקורדס ומרקורי רקורדס.
מתוך האלבום יצא הסינגל היחיד "Well, Well, Well".
לאחר שזכתה להצלחה בינלאומית עם אלבום הבכורה שלה Rockferry, הוציאה דאפי את האלבום הזה, אשר זכה גם להצלחה כאשר הוענק לו תואר הזהב בידי איגוד תעשיית ההקלטות הדני על מכירות של למעלה מ-15,000 עותקים במדינה.
איגוד תעשיית ההקלטות הבריטי העניק לאלבום את תואר הפלטינה על מכירות של למעלה מ-300,000 עותקים במדינה.
"Enchanted" (בעברית: "קָסוּם" או "מְכוּשָׁף") הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבומה השלישי, Speak Now.
השיר יצא לאור בשנת 2011, כמה שבועות אחרי יציאת האלבום, על ידי חברת התקליטים ביג משין רקורדס, כסינגל שיווקי מתוכו.
סוויפט כתבה את השיר לבדה והפיקה אותו יחד עם נייתן צ'פמן.
מבחינה מוזיקלית, השיר משלב סוגות מוזיקליות כמו פופ רוק וקאנטרי פופ.
מבחינה לירית, השיר מדברת על התאהבותה של סוויפט באדם יאנג מאוול סיטי.
השיר ספג שבחים ביקורתיים מטעם מבקרי המוזיקה, שרבים מהם תיארו אותו כאחד משיריה הטובים ביותר של סוויפט.
רוב שפילד מרולינג סטון דירג אותו במקום ה-14 ברשימת "כל 206 השירים של טיילור סוויפט, לפי דירוג".
בנוסף לכך, השיר זכה להצלחה מסחרית רבה כאשר הגיע למקום ה-75 במצעד הבילבורד הוט 100, אף על פי שלא יצא כסינגל, תוך שהגיע למקום ה-44 במצעד השירים הדיגיטליים של בילבורד.
הוא נכנס גם למצעד קנדה הוט 100.
בריאיון ל-, סוויפט תיארה את מה שעורר בה השראה לכתוב את "Enchanted" והצהירה כי: .
בנוסף, היא הסבירה שהשימוש שלה במילה "wonderstruck" בשיר היה במכוון.
היא הוסיפה כי המילה הוזכרה באחת מהשיחות שלהם.
בהערות האלבום של Speak Now, היא צירפה את ארבע האותיות: A-D-A-M, שמסמלות את שמו של אדם יאנג, עליו כתבה את השיר.
ביום ולנטיין שהתקיים בשנת 2011, הוא העלה לאתר האינטרנט של אוול סיטי גרסת כיסוי שעשה לשיר, תוך שאישר כי הוא מודע לכך שהשיר נכתב עליו.
בהמשך, תיאר יאנג את ההאזנה לשיר בפעם הראשונה ופענוח שמו בהערות האלבום.
בגרסתו ל-"Enchanted", יאנג שינה כמה מהשורות במטרה להתייחס ישירות לסוויפט.
הוא שר "מעולם לא הייתי מאוהב במישהי אחרת / מעולם לא חיכתה לי מישהי / מכיוון שאת היית כל חלומותיי שהתגשמו / והלוואי שידעת / טיילור הייתי כל כך מאוהב בך".
השינויים האלה מתייחסים למילים המקוריות של סוויפט, בהן הפצירה "אנא אל תהיה מאוהב במישהי אחרת / בבקשה שלא תהיה לך מישהי אחרת לה אתה מחכה".
סקוט בורצ'טה, המנכ"ל לשעבר של חברת התקליטים ביג משין רקורדס, חשף בריאיון לבילבורד כי סוויפט רצתה במקור לקרוא ל-Speak Now בשם "Enchanted", על שם השיר.
הוא סיפר כי הוא היה נגד הרעיון ואמר ".
לאחר מכן, סוויפט עזבה את השולחן וכשחזרה, היא החליטה על השם החדש שלו: Speak Now.
כדי לקדם את Speak Now, סוויפט שיתפה פעולה עם אליזבת ארדן, בע"מ והשיקה את הבושם וונדרסטראק, על שם הליריקה ב-"Enchanted".
בהודעה לעיתונות אמרה סוויפט, "בושם יכול לעזור לעצב ולבנות את הרושם הראשוני והזיכרון של מישהו ממך.
מרגש אותו לחשוב שוונדרסטראק יהיה משהו שייחקק בזיכרונות של מי שירכוש אותו".
בשל ההצלחה של וונדרסטראק, סוויפט הוציאה בושם שני בשם וונדרסטראק אנצ'נטד, שהושק בספטמבר 2012. שני הבשמים נוצרו בהשראת הנושאים עליו מדבר "Enchanted".
הנושא המרכזי לדבריה, הוא "ההתאהבות במישהו שפגשת לראשונה".
"Enchanted" ספג שבחים ביקורתיים רבים מטעם מבקרי המוזיקה.
רבים מהם טענו שזה אחד מהשירים הטובים ביותר של סוויפט, תוך שרוב שפילד מרולינג סטון דירג אותו כשיר ה-14 הטוב ביותר שלה.
במגזין בילבורד הוא דורג במקום הרביעי ברשימת "10 השירים המוערכים ביותר של טיילור סוויפט".
ב-Paste הוא דורג במקום השביעי ברשימת "158 השירים הטובים ביותר של טיילור סוויפט, לפי דירוג", תוך שב-Insider נקבע כי הוא אחד מ-"15 השירים הטובים ביותר בדיסקוגרפיה של טיילור סוויפט".
בדיילי טלגרף ציינו אותו לשבח, תוך שתיארו אותו כאחד "מ-10 השירים הטובים ביותר של טיילור סוויפט".
עם יציאתו, בגרדיאן שיבחו את השיר ונאמר שם כי "השיר מעט מעורפל וסוויפט מצליחה בדיוק רב לתפוס את הרגש באמצעותו".
כאשר Speak Now יצא, הצליח השיר להתברג במקום ה-95 במצעד של קנדה הוט 100, מבלי שיצא כסינגל.
כמו כן, התברג במקום ה-75 במצעד הבילבורד הוט 100 והפך לאחד מהשירים המצליחים ביותר מתוך האלבום, היות שהוא יצא כסינגל שיווקי מתוכו רק בשנת 2011. הוא הגיע למקום ה-11 במצעד שירי הקאנטרי הדיגיטליים והיה לאחד מהשירים הבודדים באלבום שהצליחו לעשות זאת.
במצעד השירים הדיגיטליים של בילבורד, הוא הגיע למקום ה-44. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.
בקנדה הוט 100 הוא דורג במקום ה-95. האודיו הרשמי שלו הועלה לראשונה ליוטיוב ב-24 ביולי 2018, שבע שנים לאחר צאתו המקורית.
האודיו שלו זכה להצלחה רבה כאשר צבר למעלה מעשרה מיליון צפיות.
קליפ המילים שלו שפורסם ב-17 במאי 2012, זכה להצלחה גם כן, כאשר הצליח לצבור למעלה מ-12 מיליון צפיות.
אודיו נוסף של השיר שפורסם לקראת סוף שנת 2015, הצליח לצבור למעלה מ-4.1 מיליון צפיות.
במהלך פרויקט של ביג משין רקורדס, פורסם ריאיון של סוויפט בנוגע לשיר, שצבר למעלה ממיליון צפיות.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.